O situaciji epidemije (Peščanik NVO, 2020)
Uvek sam smatrao da u situaciji poput ove današnje, koja je obeležena virusnom pandemijom, nema ničeg izuzetnog. Od pandemije side (takođe virusne), preko ptičjeg gripa, ebole, sarsa, da i ne pominjemo mnoge sezonske gripove, povratak malih boginja ili tuberkuloze otporne na antibiotike, znamo da svetsko tržište, u kombinaciji s lošim zdravstvom na ogromnim teritorijama i sa svetskim trendom nepoštovanja nužne vakcinacije, neizbežno proizvodi teške i smrtonosne epidemije (u slučaju side, više miliona mrtvih). Osim činjenice da današnja epidemija pogađa prilično udoban svet koji nazivamo zapadnim - a u toj činjenici nema ničeg suštinski novog te ona uglavnom proizvodi sumnjive jadikovke i odvratne budalaštine na društvenim mrežama - i osim očiglednih zaštitnih mera i vremena koje će biti potrebno da virus nestane usled nedostatka novih domaćina, ne vidim ništa zbog čega bi trebalo naprezati mozak